ai4bharat/Pralekha huggingface dataset:
صدر جمہوریہ کا سکریٹریٹ
گاندھی جینتی کے موقع پر صدر جمہوریہ ہند کا پیغام
صدر جمہوریہ ہند جناب رام ناتھ کووند نے گاندھی جینتی کے موقع پر قوم کے نام درج ذیل پیغام جاری کیاہے۔
اپنے پیغام میں صدر جمہوریہ ہند نے کہا ہے کہ بابائے قوم مہاتما گاندھی کی پیدائش کی 152ویں سالگرہ کے موقع پر میں احسان مند قوم کی جانب سے انہیں خراج عقیدت پیش کرتا ہوں۔
گاندھی جی کو بطور خاص پوری دنیا میں ان کے عدم تشدد کی تحریک کے لیے جانا جاتا ہے اور ان کی پیدائش کی سالگرہ عدم تشدد کے دن کے طور پر منائی جاتی ہے۔ گاندھی جی اس امر میں یقین رکھتے تھے کہ عدم تشدد ایک فلسفہ ، ایک اصول اور ایک تجربہ ہے، جسے معاشرے کی بھلائی کی بنیاد بنایا جاسکتا ہے۔ انہوں نے سوراج کے حصول، چھواچھوت کے خاتمے، سماجی برائیوں کے سدباب، ہمارے کاشت کاروں کی اقتصادی حالت بہتربنانے اور خواتین کو بااختیار بنانے کے لیے زبردست کوششیں کیں۔
گاندھی جینتی تمام ہندوستانیوں کے لیے ایک خاص دن ہے۔ یہ ہمارے لیے ایک ایسا موقع ہے کہ جب ہم گاندھی جی کی جدوجہد اور ان کی قربانیوں کو یاد کریں۔ یہ موقع ہمیں اس امر کی ترغیب دیتا ہے کہ ہم اپنے ہم وطن شہریوں اور ملک کی خوش حالی اور ترقی کے لیے کام کرنے کا عہد کریں۔
آئیے ہم سب یہ عہد کریں کہ ہم بھارت کو ان کے خوابوں کا ملک بنانے کی کوشش جاری رکھیں گے، ساتھ ہی ساتھ ان کے تعلیمات، ان کے آئیڈیل اور ان کی اقدار پر بھی عمل کرتے رہیں گے۔
وزارت دفاع
وائس ایڈمرل سری کمارنائر ، اے وی ایس ایم ، این ایم نے ڈی جی این پی ، وشاکھاپٹنم کا عہدہ سنبھالا
نئی دہلی، یکم جون
وائس ایڈمرل سری کمار نائر ، اے وی ایس ایم ، این ایم نے وائس ایڈمرل کرن دیشمکھ ، اے وی ایس ایم ، وی ایس ایم سے نیول پروجیکٹس کے ڈائریکٹر جنرل  ، وشاکھاپٹنم کی ذمہ داری سنبھالی ہے۔ وائس ایڈمرل نائر اس سے قبل وزارت دفاع  کے مربوط صدر دفتر میں ایڈمرل سپرنٹنڈنٹ ، بحریائی ڈاکیارڈ ، وشاکھاپٹنم اور اسسٹنٹ چیف آف میٹیریل کی حیثیت سے خدمات انجام دے چکے ہیں۔
ایڈمرل نائر کی 17 اگست 1987 کو ہندوستانی بحریہ میں ایک الیکٹریکل افسر کی حیثیت سے تقرری ہوئی تھی اور وہ اس وقت کے ریجنل انجینئرنگ کالج  تروچیراپلی اور آئی آئی ٹی دہلی کے سابق طالب علم ہیں۔ فلیگ آفیسر نے ہندوستانی بحریہ میں آپریشنل ، اسٹاف اور ڈاکیارڈ سمیت متعدد اہم عہدوں پر خدمات انجام دی ہیں۔ وہ ہندوستانی بحریہ کے جہاز رنویر ، رانا ، دہلی اور ممبئی میں خدمات انجام دی ہیں۔ وہ جام نگر میں اہم تربیتی اداروں آئی این ایس ولسورا کی کمان سنبھال چکے ہیں ۔ ان کی دیگر اہم تقرریوں میں چیف اسٹاف آفیسر  ، جنوب مشرقی نیول کمانڈ ہیڈ کوارٹر ، پرنسپل ڈائریکٹر شپ پروڈکشن ، پرنسپل ڈائریکٹر ،ہتھیاروں کا سامان اور مربوط صدر دفتر ، وزارت دفاع  ، نئی دہلی میں عملے کے ڈائریکٹر شامل ہیں۔
ایڈمرل کو 2010 میں نیوی میڈل  اور 2021 میں ان کی شاندار خدمات کیلئے ‘‘وششٹھ سیوا مڈل’’  سے نوازا گیا تھا۔
بہت چھوٹی، چھوٹی اور درمیانی صنعتوں کی وزارت
دیہی علاقوں میں روزگار کے مواقع
نئی دہلی،29- نومبر 2021/ یکم جولائی 2020 کو ایم ایس ایم ایز کی نئی تعریف کو اپنانے کے بعد ایم ایس ایم ایز کے وزیر کے ذریعہ ایک نیا رجسٹریشن پورٹل ’ اوڈیم رجسٹریشن شروع کیا گیا ہے اور اب تک  2 لاکھ 93 ہزار 226 او ر32 ہزار 938 درجہ بند کاروباری ادارے ہندستان میں چھوٹی اور درمیانےدرجے کے طور پر پورٹل پر رجسٹرڈ ہوئے ہیں۔
اعدادوشمار کی وزارت کے ذریعہ غیر شامل شدہ غیر زرعی کاروباری اداروں  پر این ایس ایس کی رپورٹ کے 73 ویں دور کے مطابق آئی پی، ایم ایس ایم ایز کی تخمینہ تعداد 6.34 کروڑ تھی اور ایم ایس ایم ای سیکٹر میں کارکنوں کی تخمینہ تعداد 11.10 کروڑ تھی۔
ایم ایس ایم ای شعبہ ہندستانی معیشت کا ایک اہم شعبہ ہے ۔ انتہائی چھوٹی ، چھوٹی اور درمیانہ درجہ کی صنعتوں  کی وزارت دیہی علاقوں سمیت ملک میں ایم ایس ایم ای شعبے کی ترقی اور فروغ کے لئے مختلف اسکیمیں نافذ کرتی ہے ۔ ان میں مائیکرو اینڈ اسمال انٹرپرائزیز – کلسٹر ڈیولپمنٹ پروگرام  روایتی صنعتوں کی بحال کے لئے فنڈ کی اسکیم  کریڈٹ گارنٹی فنڈ ٹرسٹ فار ایم ایس ایم ای  اور ایک اسکیم برائے فروغ اختراع ،اے ایم پی انٹرپرینیور شپ  شامل ہیں۔
اس بات کی جانکاری انتہائی چھوٹی ، چھوٹی اور درمیانہ درجے کی انٹرپرائزز کے وزیر جناب نرائن رانے دے آج راجیہ سبھا میں ایک سوال کے تحریری جواب میں دی۔
ش ح۔ ش ت۔ج
Uno-13445
(Visitor Counter : 103
وزارت اطلاعات ونشریات
پبلی کیشنز ڈویزن نے 26ویں ڈی بی ایف 2022 میں اپنے ادبی جواہرپاروں کی نمائش کی
حکومت ہند کا اہم ترین پبلشنگ ہاؤس پبلی کیشنزڈویزن اپنی کتابوں اورجرائد کےمجموعے کی 26ویں دہلی کتاب میلہ نئی دہلی میں نمائش کررہاہے
اطلاعات ونشریات کی وزارت کا پبلی کیشنزڈویزن 26ویں دہلی کتابی میلے میں شرکت کررہاہے۔ اس کتابی میلے کا شہر میں شدت سے انتظار کیا جاتا ہے اور یہ میلہ نئی دہلی میں 22 سے 26 دسمبر 2022 تک منعقد کیاجارہاہے۔ اس میلے کااہتمام ہندوستانی پبلشر ز کی فیڈریشن  کے تعاون کے ساتھ انڈیاٹریڈ پروموشن آرگنائزیشن  کی طرف سے کیاجارہاہے۔ پبلی کیشنزڈویزن اپنی کتب وجرائد کےایک وسیع تر ذخیرے کی اس میلے میں نمائش کررہاہے اور اپنے مقبول عام اشاعتوں پر 90فیصد تک کی زبردست رعایت کی پیشکش بھی کررہاہے۔
کتابوں کے شائقین کو پبلی کیشنز ڈویزن کی طرف سے خاص طور پر شائع کی گئیں، راشٹرپتی بھون اور وزیراعظم کی تقریروں پر مشتمل کتابوں تک رسائی حاصل کرنے کا ایک موقع میسر آئیگا۔
آزادی کاامرت مہوتسو کی تقریبات کے اہتمام کے سلسلے کو جاری رکھتے ہوئے، میلے میں آنے والوں اور کتابوں کےشائقین کے ذہنوں کومسحو ر کرنے کیلئے ، پبلی کیشنز ڈویزن ہندوستانی جدوجہد آزادی اور مجاہدین آزادی کی تاریخ کے حوالے سے لکھی گئی کتابوں کاایک ذخیرہ پیش کررہاہے۔ پبلی کیشنز ڈویزن نے ہندوستانی سنیما، فن اور ثقافت، ہندوستانی تاریخ ، سرکردہ شخصیات اور بچوں کے ادب پر لکھی گئی عوام کی انتہائی پسندیدہ کتابوں کو بھی نمائش کیلئے پیش کیا ہے۔
کتابوں کے علاوہ پبلی کیشنز ڈویزن کے اسٹال پر ڈویزن کی طرف سے شائع کیے گئے مقبول عام اور بہت زیادہ پڑھے جانےوالے جرائد جیسے یوجنا، کروکشیتر ، آجکل اور بال بھارتی بھی دستیاب ہیں۔ میلے میں نےآنے والے شائقین پبلی کیشنز ڈویزن کی طرف سے شائع کیے جانے والے جرائد اور امپلائمنٹ نیوز / روزگار سماچار کی سالانہ خریداری بھی حاصل کرسکتے ہیں۔
پبلی کیشنز ڈویزن اپنی اشاعتوں کی نمائش 03-4/ بی سی ، ہال نمبر 4، پرگتی میدان، نئی دہلی میں کررہاہے۔
۔۔۔۔۔۔۔۔۔۔۔
ش ح۔س ب۔ ع ن۔
U-14243
(Visitor Counter : 76
امور داخلہ کی وزارت
این ڈی ایم اے نے گیمبیا کے وفد سے ملاقات کی
قدرتی آفات کے خطرات کو کم کرنے کے موضوع پرتبادلہ خیال کیا گیا
نئیدہلی18جون۔قدرتی آفات کے بندوبست سے متعلق قومی اتھارٹی  نے آج یہاں گیمبیا کے 25 رکنی وفد سے ملاقات کی۔ یہ میٹنگ 10سے 21 جون 2019 تک مسوری کے ادارے اچھی حکمرانی سے متعلق قومی مرکز کی طرف سے منعقدہ گیمبیا کے سرکاری ملازمین کے لئے خصوصی تربیتی پروگرام کا ایک حصہ تھی۔
اس پروگرام کا مقصد انتظامیہ کےشعبے میں اپنے اپنے تجربات اوربہترین کارروائیوں سے ایک دوسرے کو آگاہ کرنا اور انہیں آپس میں مربوط کرنا تھا ۔اس کی قیادت بھارت سرکار کی وزارت خارجہ کررہی ہے۔
مذاکرات کے موضوع مقرر کرتے ہوئے این ڈی ایم اے نے قدرتی آفات کے معاملات کے بارے میں ، نیز ہندوستان میں قدرتی آفات کے سلسلے میں خطرات میں کمی کے تعلق سے ادارہ جاتی طریق کار اور اتھارٹی کے کام کاج کے طریقوں کے بارے میں ایک مقالہ پیش کیا۔
اس کے بعد متعلقہ مسائل پر تفصیلی تبادلہ خیال کیا گیا
خطرات کو کم کرنے اور ایسے کمزور طبقوں کو بااختیار بنانے کے لئے معلومات کا تبادلہ اور بہترین کارروائیوں میں ساجھیداری ایک اہم ذریعہ ہے ۔ اس میٹنگ میں ہونے والے تبادلہ خیال سے قدرتی آفات کے معاملے میں خطرات کو کم کرنے کے لئے دونوں ملکوں کو ہی فائدہ پہنچے گا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج ۔رم
U-2493
(Visitor Counter : 47
کیمیکلز اور فرٹیلائزر کی وزارت
صحیح قیمت پر ضروری طبی آلات تک رسائی کو یقینی بنانے کے لئے این پی پی اے نے گھٹنے کے امپلانٹ کی رعایتی قیمتیں 14ستمبر، 2021تک بڑھائیں
اس سے عام لوگوں کے 1500کروڑروپے کی بچت ہوگی
نئی دہلی ،17ستمبر : صحیح قیمت پرضروری طبی آلات تک رسائی کو یقینی بنانے کے لئے دواؤں کی قیمت طے کرنے والے ادارہ ، نیشنل فارماسیوٹیکل پرائسنگ اتھارٹی  ، جو کیمیکلزاور فرٹیلائزرکی وزارت کے فارماسیوٹیکلس ڈپارٹمنٹ کے ماتحت ہے ، نے گھنٹے کے امپلانٹ کی رعایتی قیمتیں مزید ایک سال کے لئے یعنی 14ستمبر، 2021تک بڑھادی ہیں ۔
این پی پی اے نے اس سلسلے میں ڈرگ پرائس کنٹرول آرڈر ، 2013کے تحت ایک نوٹیفیکیشن 15ستمبر ،2020کو جاری کیاگیاہے ۔
این پی پی اے نے اپنے آرڈرنمبر ایس او2668 ، مورخہ 16اگست ، 2017کے ذریعہ پہلی بار آرتھوپیڈک گھنٹوں کے امپلانٹ کی رعایتی قیمت ایک سال کے لئے طے کی تھی ۔ اسے 13اگست ،2018کو اورپھر15اگست ، 2019کو مزید ایک سال کے لئے بڑھادیاگیاتھا ۔درج بالامدت 15اگست ، 2020کو ختم ہوگئی اورگھٹنے کو بدلنے کے نظام کے لئے گھٹنے کے امپلانٹ کی رعایتی قیمت پر 15اگست ، 2020تک نظرثانی کی جانی باقی تھی ۔
این پی پی اے نے جولائی ، 2020کو گھٹنے کے ابتدائی اور ترمیم شدہ نظام کی پیداواراوردرآمد کرنے والی تمام کمپنیوں کو حکم دیاتھا کہ وہ جولائی ، 2018سے جون ، 2020تک کی مدت کے لئے اپنی فروخت کا ڈاٹاجمع کروائیں ۔ اس کے بعد 14بڑی کمپنیوں سے حاصل ہونے والے ڈاٹا کی جانچ کرنے کے بعد این پی پی اے نے 6اگست ، 2020کو منعقد اپنی میٹنگ میں فیصلہ کیاتھا کہ گھٹنے کے امپلانٹ کی جو رعایتی قیمتیں 15اگست ، 2020تک نافذ العمل ہیں انھیں مزید ایک ماہ تک یعنی 15ستمبر، 2020تک بڑھایاجاسکتاہے ۔
اس معاملے پر14ستمبر ،2020کو ہونے والی اتھارٹی میٹنگ میں دوبارہ بات کی گئی ۔میٹنگ میں یہ نوٹ کیاگیاتھاکہ سال 2017میں آرتھوپیڈک گھٹنے کے امپلانٹ کے لئے جورعایتی قیمتیں طے کی گئی تھیں اس سے دوسال کی مدت میں قیمتوں میں 69فیصد تک کی کمی آئی تھی اور گھریلو مینوفیکچرر مارکیٹ کے حصے میں 11فیصد کا اضافہ ہواہے جوکہ حکومت کے ‘آتم نربھربھارت ’کے ہدف کے عین مطابق ہے ۔
اس کو مدنظررکھتے ہوئے یہ ضروری سمجھاگیاتھاکہ بڑے پیمانے عوام کے مفاد کے لئے رعایتی قیمت کے نظام کو جاری رہنا چاہیئے ۔ اس کے بعد اتھارٹی نے موجودہ رعایتی قیمتوں کو مزید ایک سال کے لئے  بڑھانے کا فیصلہ کیا اور اس سلسلے میں 15ستمبر ، 2020کو ایک نوٹیفیکشن جاری کیاگیا۔اس قدم سے عام لوگوں کے 1500کروڑروپے بچیں گے ۔
سماجی انصاف اور تفویض اختیارات کی وزارت
درج فہرست ذاتوں کے لیے مرکز کے ذریعہ اسپانسر شدہ اسکالرشپ اسکیمیں
محکمہ، جھارکھنڈ سمیت ملک بھر میں درج فہرست ذاتوں سے تعلق رکھنے والے طلبا کے لیے مرکز کے ذریعہ اسپانسر شدہ دو اسکالرشپ اسکیمیں نافذ کر رہا ہے۔ ان اسکیموں کی تفصیلات درج ذیل ہیں:-
 درج فہرست ذاتوں سے تعلق رکھنے والے طلبا کے لیے پری میٹرک اسکالر شپس اسکیم کا حصہ- I، جس کے تحت درجہ 9 اور 10 میں زیر تعلیم مستحق ایس سی طلبا پر احاطہ کیا گیا ہے؛
 بھارت میں تعلیم حاصل کرنے کے لیے، درج فہرست ذاتوں سے تعلق رکھنے والے طلبا کے لیے پوسٹ میٹرک اسکالرشپس، جس کے تحت درجہ گیارہویں سے آگے تعلیم حاصل کر رہے مستحق ایس سی طلبا پر احاطہ کیا گیا ہے۔
محکمہ  کے ذریعہ جھارکھنڈ کی ریاستی حکومت کو جاری کردہ فنڈس ، ان کے ذریعہ استعمال کیے گئے فنڈس، ریاست جھارکھنڈ کے ذریعہ بطور تعاون دیے گئے فنڈس اور احاطہ شدہ مستفیدین کی تعداد کی تفصیلات بطور ضمیمہ منسلک ہیں۔
یہ اطلاع سماجی انصاف اور تفویض اختیارات کی وزیر مملکت محترمہ اے نرائن سوامی کے ذریعہ آج لوک سبھا میں ایک تحریری جواب کے تحت فراہم کی گئی۔
وزارت دفاع
رائل آسٹریلیائی بحریہ کے جہاز اور آبدوز وشاکھاپٹنم میں مشترکہ بحری مشق آسنڈیکس ۔19 میں حصہ لیں گے
نئی دہلی،3 ؍اپریل : آسٹریلیاکی شاہی بحریہ ہرمیجیٹیز آسٹریلین شپس کے دوبحری جنگی جہاز  ، کینبرا کا ہیلی کاپٹراتارے جانے کا ایک معروف بحری جہاز نیوکیسل اور پارامتااور سکسیزنامی ، ڈیورینس کے درجہ کا ایک ہمہ جہد تیل بردارجہاز اور ایچ ایم اے ایس کولنس نامی ایک روایتی آبدوز ہندآسٹریلیا مشترکہ بحری مشق آسنڈیکس 2019 میں شرکت کی غرض سے وشاکھاپٹنم پہنچ گئے ہیں ۔ اس مشترکہ فوجی بحری مشق کا مقصد ہندوستان اور آسٹریلیا کی بحریہ کے افسران اورعملے کے درمیان تبادلہ نظریات اورمذاکرات کے مواقع فراہم کرانے کے ذریعہ رائل آسٹریلیانیوی  اور ہندوستانی بحریہ کے درمیان باہمی تعاون کو مستحکم کرنا اور مشترکہ اقدامات میں اضافہ کرنا ہے ۔
آسنڈیکس ۔ 2019کی بحری مشقیں 2اپریل سے 14اپریل ، 2019تک جاری رہیں گی ، یہ تینوں مشقیں آبدوز شکن جنگی امور کے شعبوں میں کی جائیں گی ۔ ‘‘شہرتقدیر ’’کے نام سے بھی موسوم وشاکھاپٹنم کے سمندرمیں دونوں ملکوں کی بحریہ کے بہترین طریقوں کی باہمی منتقلی کے لئے سبجیکٹ میٹرایکسپرٹ ایکس چینج کی شکل میں دونوں ملکوں کی بحریہ کے پیشہ ورحضرات کا تبادلہ خیال عمل میں آئیگا اور کھیل کود اورسماجی وثقافتی تقریبات کے ساتھ ساتھ دونوں ملکوں کی بحریہ کے افسران اورعملے کے افراد ایک دوسرے کے جہازوں کے ڈیک پرجائیں گے ۔ بحری مرحلے کی مشق کی بخوبی کی تکمیل کی غرض سے عملی منصوبہ بندی کانفرنسوں کا اہتمام بھی اسی مدت کے دوران کیاجائیگا۔ ان بحری مشقو ں کا سمندری مرحلہ خلیج بنگال میں 7سے 11اپریل ، 2019تک بعدازاں بحری مشق کا دوسرا مرحلہ 12سے 14اپریل ، 2019 تک جاری رہے گا ،جس کے دوران آسنڈیکس کے اگلے دورکے لئے سفارتی اموراور مقاصد معین کئے جائیں گے ۔ امکان ہے کہ آسنڈیکس کے اگلے دورکی میزبانی 2021میں آسٹریلیاکریگا۔
آسنڈیکس 19کے دوران آراے این کی نمائندگی ایک ایسے جارح بحری جہازایچ ایم اے ایس کینبراکے ذریعہ کی جائیگی جو دوہری صلاحیتوں کا حامل ہے ۔ ایچ ایم اے ایس نیوکیسل اور ایچ ایم اے ایس پرامتادونوں بحری جہاز ہیں ،اس کے علاوہ ایچ ایم اے ایس کولنس ایک روایتی آبدوز ہے اور ایچ ایم اے ایس سکسز ایک ایندھن بھرنے والا ٹینکر ہے ۔ یہ دونوں بحری جہاز ایم آرایچ ۔ 90 ہیلی کاپٹربردار اور ایم ایچ ۔60آرہیلی کاپٹربردارہیں ۔ اس سال آسٹریلیامیں بناہوا پی 8اے اور سہیادری ملٹی رول خفیہ جہاز آئی این ایس کورا بھی شامل ہواہے ۔ جس پر میزائل فٹ ہے ۔ آئی این ایس کلتن اور آئی این ایس سندھوکیرتی بھارتی بحریہ کے حصہ ہیں اور انھیں ڈونیئر بحری گشتی طیارے ، ہاک ایڈوانسڈ جیٹ ٹرینروں اور پی 8ون اے ایس ڈبلیوطیاروں کے طورپرشامل کیاجائیگا ۔ اس سال کے ایڈیشن کا بحری پہلو ریئرایڈمیرل سورج بیری این ایم ، وی ایس ایم ، فلیگ آفیسرکمانڈنگ ایسٹرن فلیٹ کی کمان میں انجام دیاجارہاہے ۔ آراے این بحری اثاثوں کی قیادت ریئر ایڈمیرل جوناتھن میڈ کریں گے جو آسٹریلیائی فلیٹ کے کمانڈرہیں ۔
اس باہمی مشق میں طرح طرح کی یونٹیں شریک ہورہی ہیں اور اب تک کی یہ دونوں بحریاوں کی سب سے بڑی مشق ہے ۔ جس سے اس بات کا بھی اظہارہوتاہے کہ دونوں ممالک اس مشق کو کتنی اہمیت دیتے ہیں ۔ دونوں بحریاوں کے مابین افزوں طورپر دقیق اور ایک دوسرے سے پیوستہ انٹرآپریٹ ایبلٹی کو فروغ حاصل ہواہے ۔ موجودہ مشق بحری علاقوں میں دوستی کے روابط کو مستحکم بنانے میں اپناتعاون دیگی ۔
وزارت آیوش
آیوش کے مرکزی وزیر جناب سربانند سونو وال نے راشٹریہ آیور وید وِدیا پیٹھ کی 25 ویں تقسیم اسناد تقریب کا افتتاح کیا
آیوش کے مرکزی وزیر جناب سربا نند سونو وال نے آج وزارت آیوش کے تحت ایک خود مختار ادارہ ، راشٹریہ آیوو وید ودیا پیٹھ  کی 25 ویں تقسیم اسناد تقریب کا افتتاح کیا۔ انہوں نے نوجوان ویدیوں سے روایتی طریقہ علاج اور علم کو عالمی منظر نامے پر لانے کے لئے خود کو تیار کرنے کی اپیل کی۔ انہوں نے اس شعبے میں بھارت کو ایک نئی بلندی پر لے جانے اور انسانیت کی مدد کی سمت میں مسلسل کام کرنے کی اپیل کی۔ آیوش کے مرکزی وزیر جناب سربانند سونو وال نے دہلی میں منعقد آر اے وی کی تقسیم اسناد تقریب میں ان خیالات کا اظہار کیا۔ پروگرام کی صدارت وزارت آیوش کے سکریٹری ویدیہ راجیش کوٹیچا اور ویدیہ دیویندر تریگونا نے کی۔
اس موقع پر اپنے خطاب میں جناب سونو وال نے نوجوان ویدیوں سے اپیل کی کہ وہ روایتی طریقہ علاج اور علم کو عالمی نقشہ پر لانے کے لئے خود کو تیار کریں اور بھارت کی نئی بلندیوں پر لے جانے میں اور انسانیت کی مدد کریں۔ وزیر موصوف نے آیور وید کے فروغ میں آر اے و ی کی سرگرمیوں کی تعریف کی۔ بھارت کو آیور وید کے شعبے میں مکمل طور پر کام کرنے اور عالمی سربراہ بنانے کے لئے وزیراعظم جناب نریندر مودی کی کوششوں کی تعریف کرتے ہوئے جناب سونو وال نے کہا کہ یہ ہمارے لئے فخر اور اعزاز کی بات ہے کہ بھارت میں روایتی طریقہ علاج کے لئے صحت کی عالمی تنظیم  نے ایک عالمی مرکز قائم کرنے کا فیصلہ کیا ہے۔
آیوش کے وزیر مملکت ڈاکٹر مہندر منجا پارا نے بھی ویڈیو کانفرنسنگ کے ذریعہ تقسیم اسناد تقریب سے خطاب کرتے ہوئے کہا کہ طلباء آیور وید کے شعبے میں نئی اختراعات میں خود کو شامل کریں۔
جناب سونووال نے ویدیہ سبھاش رانا ڈے اور ویدیہ تارا چندر شرما کو آیور وید کی تشہیر میں اُن کے نمایاں تعاون کے لئے لائف ٹائم اچیومنٹ ایوارڈ 22-2021 سے سرفراز کیا۔ انہوں نے 12 ویدیوں کو فیلو آف آر اے ڈی  سے بھی نوازا ہے۔
اس موقع پر اپنے خطاب میں آیوش کے سکریٹری نے کہا کہ آر اے وی نے ایسے کئی پروجیکٹ شروع کئے ہیں، جو پہلے کبھی نہیں کئے گئے ہیں۔ انہوں نے اپیل کی کہ اس شعبے میں مطالعہ اور بر سر کار لوگوں کو اپنی مرضی سے درس تدریس کے لئے سامنے آنا چاہئے کیونکہ ہر سال بڑی تعداد میں طلباء آیور ویدک کالجوں سے پاس ہوتے ہیں۔ اس سے ڈاکٹروں، ماہرین ادوایات اور سپلائی چین کی کمی جیسے مسائل کا حل تلاش کرنے میں مدد ملے گی۔
اس پروگرام میں آیوروید صلاح کار ویدیہ منوج نیساری ، این سی آئی ایس ایم کے صدر ویدیہ جینت دیو پجاری اور آر اے وی کے ڈائریکٹر ویدیہ انوپم شریواستو ، ایمس جموں کے ڈائریکٹر ڈاکٹر شکتی کمار گپتا سمیت کئی معزز شخصیات نے بھی شرکت کی۔
وزارت دفاع
لیفٹیننٹ جنرل رگھو سری نواسن نے ڈائریکٹر جنرل بارڈر روڈز کا عہدہ سنبھالا
لیفٹیننٹ جنرل رگھو سری نواسن نے 30 ستمبر 2023 کو 28 ویں ڈائریکٹر جنرل بارڈر روڈز  طور پر عہدہ سنبھال لیا ہے ۔ انھوں نے لیفٹیننٹ جنرل راجیو چودھری کی ریٹائرمنٹ کے بعد یہ قلم دان سنبھالا۔ ڈی جی بی آر کے طور پر اپنی تقرری سے پہلے ، جنرل آفیسر کمانڈنٹ ، کالج آف ملٹری انجینئرنگ ، پونے کی تقرری پر فائز تھے۔
لیفٹیننٹ جنرل رگھو سری نواسن نیشنل ڈیفنس اکیڈمی، کھڈک واسلا اور انڈین ملٹری اکیڈمی دہرادون کے سابق طالب علم ہیں اور انھیں 1987 میں کور آف انجینئرز میں کمیشن دیا گیا تھا۔ انھوں نے اپنی شاندار خدمات کے دوران آپریشن وجے، آپریشن رکشک اور آپریشن پرکرم میں حصہ لیا ۔ ان کے پاس سرحدی علاقوں خاص طور پر لداخ، اروناچل پردیش اور جموں و کشمیر میں خدمات انجام دینے کا وسیع تجربہ ہے۔
جنرل آفیسر نے اپنے کیریئر کے دوران متعدد اہم کمانڈ اینڈ اسٹاف تقرریوں پر کام کیا ، انھوں نے ڈیفنس سروسز اسٹاف کالج ، ہائر کمانڈ اور نیشنل ڈیفنس کالج کورسز کیے ۔ ان کی تقرریوں میں 58 انجینئر رجمنٹ اور 416 انجینئر بریگیڈ کی کمان قابل ذکر ہیں۔ انھوں نے وزارت دفاع  کے ہیڈ کوارٹر میں ڈپٹی ڈائریکٹر جنرل، ڈسپلن اینڈ ویجیلنس، کمانڈنٹ بنگال انجینئر گروپ اینڈ سینٹر روڑکی، چیف انجینئر سدرن کمانڈ اور وزارت دفاع  کے آئی ایچ کیو میں انجینئر ان چیف برانچ میں اے ڈی جی کی تقرریاں بھی کی ہیں۔ وہ انڈین ملٹری ایڈوائزری ٹیم، لوساکا، زیمبیا اور ڈیفنس سروسز اسٹاف کالج میں انسٹرکٹر بھی رہ چکے ہیں۔ ان کی شاندار خدمات کے لیے انھیں وششٹھ سیوا میڈل سے نوازا گیا ہے۔
عہدہ سنبھالنے کے بعد بی آر او اہلکاروں کے نام اپنے پیغام میں لیفٹیننٹ جنرل رگھو سری نواسن نے انتہائی مشکل اور ناسازگار حالات میں اہم سڑکوں اور متعلقہ بنیادی ڈھانچے کو برقرار رکھنے اور تعمیر کرنے میں ان کی کوششوں کی ستائش کی۔ انھوں نے ان پر زور دیا کہ وہ دور دراز علاقوں کو جوڑنے کے اپنے مشن میں غیر متزلزل لگن، لچک اور پیشہ ورانہ مہارت کا مظاہرہ کریں تاکہ مسلح افواج سرحدوں کی حفاظت کرسکیں اور دور دراز علاقوں کی سماجی و اقتصادی ترقی میں سہولت فراہم کرسکیں۔
بی آر او کا قیام 07 مئی 1960 کو عمل میں لایا گیا تھا جس کا مقصد شمال اور شمال مشرقی ریاستوں کے دور دراز علاقوں میں بنیادی ڈھانچے کی ترقی کے ذریعہ بھارت کی سرحدوں کو محفوظ بنانا تھا۔ اپنے قیام کے بعد سے بی آر او نے 63,000 کلومیٹر سے زیادہ سڑکیں، 976 پل، چھ سرنگیں اور 21 ہوائی اڈے تعمیر کیے ہیں اور قوم کے نام وقف کیے ہیں۔ گزشتہ ایک سال میں اس نے آٹھ سرحدی ریاستوں اور تین مرکز کے زیر انتظام علاقوں میں 5400کروڑ روپے کی لاگت سے ریکارڈ 193 پروجیکٹ مکمل کیے ہیں۔
بجلی کی وزارت
این ایچ پی سی لمیٹیڈ نے کووڈ-19 ٹیکہ کاری کے لئے اروناچل پردیش حکومت کو کولڈ چین سازوسامان فراہم کرایا
این ایچ پی سی لمیٹیڈ کی 2880 میگاواٹ صلاحیت کے دیبانگ کثیر المقاصد پروجیکٹ  نے کارپوریٹ سماجی ذمہ داری کے تحت اروناچل پردیش حکومت کو کووڈ -19 ٹیکہ کاری پروگرام کے لئے کولڈ چین سازوسامان فراہم کرایا ہے۔
کل ڈاکٹر ای رومی خاندانی بہبود کے ڈائرکٹر ، اروناچل پردیش حکومت کو 25 آئس لائنڈ ریفریجریٹر پیش کئے گئے۔ اس سے پہلے 7 جنوری 2021 کو اروناچل پردیش حکومت کو 13 ڈیپ فریجر سونپے گئے تھے ۔ دستیاب کرائے گئے کولڈ چین سازوسامان کی لاگت 29.7 لاکھ روپئے ہے۔
این ایچ پی سی لمیٹیڈ بجلی کی وزارت کے تحت آنے والی منی رتن زمرے کی پی ایس یو اور بھارت کی اہم پن بجلی کمپنی ہے۔
ماحولیات، جنگلات اور موسمیاتی تبدیلی کی وزارت
ماحولیات اور حیاتیاتی تنوع تحفظ کے میدان میں تعاون کے لئے ہندستان اور فن لینڈ نے مفاہمت نامے پر دستخط کئے
مفاہمت نامہ تبدیلی آب و ہوا کےمیدان میں دنیا بھر کی حمایت اور تعاون کا مثبت اشارہ دے گا :جناب پرکاش جاوڈیکر
نئی دہلی،26 نومبر 2020/ماحولیات اور حیاتیاتی تنوع کے میدان میں تعاون کو فروغ دینے کے لئے ہندستان اور فن لینڈ نے آج ایک مفاہمت نامہ پر دستخط کئے۔
یہ مفاہمت نامہ ہندستان اور فن لینڈ کی پارٹنر شپ اور حمایت ، معاہدہ ، فضائی اور آبی آلودگی کی روک تھام ، کوڑے کچرے کے نمٹارہ، سرکلر، معیشت کے فروغ ، کم کاربن سولیوشن اور جنگل، تبدیلی آب و ہوا ، سمندر اور ساحلی وسائل کے تحفْظ سمیت قدرتی وسائل کے لگاتار انتظام جیسے میدانوں میں سب سے اعلی برتاؤ کے لین دین کو فروغ دے گا۔
ورچوئل طریقے سے مفاہمت نامے پر ہندستان کی جانب سے ماحولیات، جنگل اور تبدیلی آب و ہوا کے مرکزی وزیر جناب پرکا ش جاوڈیکر اور فن لینڈ کی جانب سے ماحولیات اور تبدیلی آب وہوا کی وزیر محترمہ کرسٹا نکونین نے دستخط کئے۔
اس موقع پر جناب جاوڈیکر نے کہا کہ مفاہمت نامہ میں باہمی مفاد کے شعبے میں مشترکہ پروجیکٹ کے امکان کا بھی پرویژن ہے۔ انہوں نے کہاکہ مفاہمت نامے پیرس سمجھوتے کی عہد بستگی کو پورا کرنے کی سمیت میں کام کرنے کے لئے پابند عہد کرتا ہے۔
جناب جاویڈیکر نے بتایا کہ ہندستان نے 2020 تک اپنی جی ڈی پی کے اخراج کی رفتار کو 2005 کی سطح سے اوپر 21 فی صد کم کرنے کا اپنی مرضی سے ہدف حاصل کرلیا ہے اور ہدف شدہ سال 2030 سے پہلے 35 فی صد کمی کا ہدف حاصل کرنے کے لئے تیار ہے۔
پیرس سمجھوتے کے تحت پیش کردہ اپنی قومی مقررہ تعاون کے طور پر معیاری کوالٹی تبدیلی آب و ہوا کے لئے تین اقدام اٹھائے ہیں۔ ان میں 2030 تک جی ڈی پی تک کے اخراج کی تیزی 2005 سطح سے 33 سے 35 فی صد کم کرنا ، 2030 تک چالیس فی صد کا ہدف حاصل کرنا اور اضافی شجر کاری اور پیڑلگاکر 2030 تک 2.5 سے 3 بلین ٹن کے اضافی کاربن اخراج سنک بنانا شامل ہیں۔
اس سمجھوتے سے ٹکنالوجی، سائنس اور انتظامی صلاحیت مضبوط ہوگی کوالٹی لین دین اور باہمی فوائد کی بنیاد پر مسلسل فروغ کی حوصلہ افزائی کرنے کے کام کو ذہن میں رکھتے ہوئے ماحولیات اور حیاتیاتی تنوع کے بارے میں دو طرفہ تعاون کو فروغ م لے گا۔
م ن۔ ش ت۔ج
Uno-7581
(Visitor Counter : 125
ٹیکسٹائلز کی وزارت
ریاستی حکومتیں 15 مارچ 2022 تک پی ایم مترا پارکس اسکیم کے لئے اپنی تجاویز بھیجیں گی
ٹیکسٹائل سے متعلق مصنوعات سے مربوط ترغیب  اسکیم کے تحت درخواست جمع کرنے کی تاریخ 31 جنوری 2022 سے 14 فروری 2022 تک بڑھا دی گئی ہے
ٹیکسٹائلس کی وزیر مملکت محترمہ درشنا جاردوش نے آج لوک سبھا میں ایک تحریری جواب میں بتایا کہ پی ایم مترا پارکس اسکیم پورے ہندوستان میں نافذ کی جائے گی اور اس کا مقصد ٹیکسٹائل شعبے کی مجموعی ترقی ہے۔ پی ایم مترا پارکس کے محلِ وقوع کا انتخاب چیلنج طریقے کی بنیاد پر ہوگا، جبکہ دلچسپی رکھنے والی ریاستی حکومتوں کی طرف سے تجویز حاصل کرلی جائے۔ ریاستی حکومتوں سے درخواست کی گئی ہے کہ وہ متعلقہ دستاویزات کے ساتھ اپنی تجاویز 15 مارچ 2022 تک بھیج دیں۔
انسانوں کے ذریعہ تیار کئے گئے فائبر  ملبوسات، ایم ایم ایف فیبرکس اور تکنیکی ٹیکسٹائلز کی مصنوعات کے فروغ کے لئے حکومت نے ٹیکسٹائلز سے متعلق مصنوعات سے مربوط ترغیب  اسکیم کو منظوری دی ہے۔پی ایل آئی کے فوائد پی ایم مترا پارکس میں بھی اہل کمپنیوں کے لئے دستیاب ہوں گے۔ البتہ پی ایم مترا پارکس اسکیم کے تحت مقابلہ جاتی ترغیبی سپورٹ  صرف ان مینوفیکچرنگ کمپنیوں کو دستیاب ہوگی جو ٹیکسٹائل سے متعلق مصنوعات سے مربوط ترغیب  اسکیم کے فوائد نہیں حاصل کررہی ہیں۔ پی ایل آئی اسکیم کے تحت رجسٹریشن کے لئے درخواست پی ایل آئی اسکیم کے آن لائن پورٹل پر وصول کی جارہی ہے، جو ابتدائی طور پر یکم جنوری 2022 سے 31 جنوری 2022 تک کھلی تھی اور جسے اب 14 فروری 2022 تک بڑھا دیاگیا ہے۔
امور داخلہ کی وزارت
بیورو آف پولیس ریسرچ اینڈ ڈیولپمنٹ  اپنی گولڈن جوبلی سالگرہ 28 اگست ، 2020 ء کو منائے گی
نئی دلّی ،27 اگست / بیورو آف پولیس ریسرچ اینڈ ڈیولپمنٹ  اپنی گولڈن جوبلی سالگرہ کل یعنی 28 اگست ،2020 ء کو منائے گی ۔ امورِ داخلہ کے وزیر مملکت جناب جی کشن ریڈی نے مہمانِ خصوصی بننے پر رضامندی ظاہر کی ہے ، جب کہ داخلہ سکریٹری جناب اجے کمار بھلا مہمانِ اعزازی ہوں گے ۔ کورونا وباء کی وجہ سے یہ تقریب ورچوول طریقے سے منعقد کی جائے گی ۔ اس تقریب میں بی پی آر اینڈ ڈی صدر دفتر ، اس کے دیگر یونٹ ، ریاستوں کی پولیس اور سی اے پی ایف ویڈیو لنک کے ذریعے شرکت کریں گے ۔
بیورو آف پولیس ریسرچ اینڈ ڈیولپمنٹ ، حکومت ہند کی امور ِ داخلہ کی وزارت کی ایک قرار داد کے ذریعے 28 اگست ، 1970 ء کو قائم کی گئی تھی ، جس کا کام پولیسنگ میں بہترین کار کردگی کو فروغ دینا ، پولیس کے مسائل کی تیز تر اور منظم طریقے سے مطالعے کو فروغ دینا اور پولیس کے ذریعے طریقۂ کار اور تکنیک میں سائنس اور ٹیکنا لوجی کو استعمال کرنا ہے ۔ یہ بیورو ابتدائی طور پر دو ڈویژنوں میں ، یعنی ریسرچ ، پبلی کیشن اور اسٹیٹکس ڈویژن اور ڈیولپمنٹ ڈویژن کے ساتھ شروع کیا گیا تھا ۔ 1973 ء میں تربیت کے ڈویژن کا اضافہ کیا گیا ، جو پولیس ٹریننگ پر گور کمیٹی کی سفارش پر کیا گیا ۔ 1995 ء میں جیل اور قیدیوں کی اصلاحات کے معاملے پر مطالعہ شروع کرنے کے لئے کریکشنل ڈویژن شروع کیا گیا ۔ 2008ء میں نیشنل پولیس مشن کا اضافہ کیا گیا اور ڈیولپمنٹ ڈویژن کو جدید کاری کے ڈویژن کے طور پر پھر سے مرتب کیا گیا ۔
گزرتے ہوئے برسوں کے ساتھ بی پی آر اینڈ ڈی نے مختلف ذمہ داریوں کے اضافے کے ساتھ موجودہ شکل اختیار کی ہے اور اب بھوپال میں پولیس ٹریننگ کے ایک نئے سینٹرل اکیڈمی یونٹ کے قیام کے ساتھ ، جو پولیس کے کریکشنل ایڈمنسٹریشن کے لئے سینٹر آف ایکسی لنس کے طور پر کام کرے گا ، بی پی آر اینڈ ڈی کے 6 اضافی یونٹ ہو گئے ہیں ۔
بھارت پولیس میں بی پی آر اینڈ ڈی کے تعاون کو مرکزی وزیر داخلہ جناب امت شاہ نے اس کے 49 ویں یومِ تاسیس پر ، اِس کے 50 ویں سال میں داخلے کو یہ کہتے ہوئے ستائش کی تھی ، " بی پی آر اینڈ ڈی کے بغیر اچھی پولیسنگ کا تصور نہیں ہو سکتا ۔ "
بی پی آر اینڈ ڈی کا پچھلے پانچ دہائیوں کا سفر انتہائی شاندار رہا ہے کیونکہ اس میں بھارتی پولیس کو شکل دینے میں ایک اہم رول ادا کیا ہے ۔ اس نے اپنے تربیتی اقدامات اور صلاحیت سازی کے پروگراموں کے ذریعے پولیس فورس کو تیار کیا ہے اور پولیس فورس کو جدید چیلنجوں سے نمٹنے میں وقت کے ساتھ تیار رکھنے کے لئے جدید کاری کے مختلف اقدامات کے ذریعے قومی مشن پروجیکٹوں کے پروگراموں سے لیس کیا ہے ۔ پچھلے پانچ برسوں میں بی پی آر اینڈ ڈی نے پولیس عہدیداروں کی صلاحیت سازی پر توجہ مرکوز کی ہے اور 55000 سے زیادہ افسران اور اہل کاروں کو تربیت دی ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 4848
(Visitor Counter : 162